**A 2. SORSZÁMÚ BIZTONSÁGSZERVEZŐ MEGNEVEZÉSŰ SZAKKÉPESÍTÉS SZAKMAI ÉS VIZSGAKÖVETELMÉNYE**

***1. Az Országos Képzési Jegyzékben szereplő adatok***

1.1. A szakképesítés azonosító száma: 52 861 01

1.2. Szakképesítés megnevezése: Biztonságszervező

1.3. Iskolai rendszerű szakképzésben a szakképzési évfolyamok száma: –

1.4. Iskolarendszeren kívüli szakképzésben az óraszám: 350-450

***2. Egyéb adatok***

2.1. A képzés megkezdésének feltételei:

2.1.1. Iskolai előképzettség: érettségi végzettség

2.1.2. Bemeneti kompetenciák: –

2.2. Szakmai előképzettség: –

2.3. Előírt gyakorlat: –

2.4. Egészségügyi alkalmassági követelmények: szükségesek

2.5. Pályaalkalmassági követelmények: –

2.6. Elméleti képzési idő aránya: 50%

2.7. Gyakorlati képzési idő aránya: 50%

2.8. Szintvizsga: –

2.9. Az iskolai rendszeren kívüli szakképzésben az összefüggő szakmai gyakorlat: –

***3. Pályatükör***

3.1. A szakképesítéssel legjellemzőbben betölthető munkakör(ök), foglalkozás(ok)

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **a szakképesítéssel betölthető munkakör(ök)** |
| 3.1.2. | 5254 | Vagyonőr, testőr | Személy- és vagyonőr, Biztonsági őr, Munkahelyi biztonsági felügyelő, Repülőtéri biztonsági őr |
| 3.1.3. | 5259 | Személy és vagyonvédelmi foglalkozású | Egyéb személy- és vagyonvédelmi foglalkozású |
| 3.1.4. | 3163 | Munkavédelmi és üzembiztonsági foglalkozású | Munkavédelmi előadó, Munkavédelmi megbízott, Tűzbiztonsági előadó, Tűzvédelmi referens, Tűzvédelmi ügyintéző, Üzembiztonsági megbízott |
| 3.1.5. | 9231 | Portás, telepőr, egyszerű őr | Ipari, kereskedelmi intézet, oktatási intézmény, egészségügyi intézmény portása, Múzeumi teremőr |
| 3.1.6. | 9238 | Egyéb egyszerű szolgáltatási és szállítási foglalkozások | Parkolóőr |

3.2. A szakképesítés munkaterületének rövid leírása

A Biztonságszervező a szakképesítéssel rendelkező személy szakképesítése tekintetében megnevezve Biztonságszervező a szakmai ismereteinek megfelelő, az alábbiakban felsorolt tevékenységeket a szakmai, valamint a vonatkozó munkabiztonsági előírások betartásával, az adott munkaszervezet belső szervezeti rendjének megfelelő irányítással, vagy önállóan végzi el.

A szakképesítéssel rendelkező képes:

- elkészíteni a vagyonvédelmi, tűzvédelmi, munkavédelmi, környezetvédelmi, katasztrófavédelmi tervet

- elkészíteni a rendészeti-vagyonvédelmi és az őrzési szabályzatot

- elkészíteni a lőfegyver és a támadáselhárító eszközök tárolásának és karbantartásának szabályait

- kialakítani a védelmi koncepciót

- felkészülni és végrehajtani a biztosítási feladatokat

- intézkedni rendkívüli eseményeknél

- elkészíteni az objektum tűzriadó tervét

- tűzvédelmi megelőző tevékenységet szervezni és végrehajtani

- ellátni jogkörében a munkavédelmi feladatokat

- ellátni jogkörében a környezetvédelmi feladatokat

- elkészíteni szakmai útmutatás szerint a védelmi felkészülési, elhárítási okmányokat, terveket, dokumentációkat

- ellátni a munkakörébe utalt egyéb feladatokat

- ellátni gazdasági, vezetési feladatokat

3.3. Kapcsolódó szakképesítések:

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** |
| 3.3.2. | **azonosító száma** | **megnevezése** | **a kapcsolódás módja** |
| - | - | - | - |

***4. Szakmai követelmények***

|  |  |  |
| --- | --- | --- |
|  | *A* | *B* |
| 4.1. | **A szakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** |
| 4.2. | **azonosítója** | **megnevezése** |
| 4.3. | 10348-12 | Magán-biztonságvédelmi alapfeladatok |
| 4.4. | 10349-12 | Vagyonvédelmi biztonságszervezési feladatok |
| 4.5. | 10350-12 | Biztonságszervező alapfeladatai |
| 4.6. | 10351-12 | Biztonságszervező szakfeladatai |

***5. Vizsgáztatási követelmények***

5.1. A komplex szakmai vizsgára bocsátás feltételei

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele.

Záró dolgozat elkészítése és a komplex szakmai vizsga megkezdése előtt 30 nappal korábban történő beadása a szakmai vizsgát szervező intézménynek. (A formai követelményektől való eltérés esetén a záró dolgozat „értékelhetetlen” minősítést kap, a jelölt vizsgára nem bocsátható.)

5.2. A modulzáró vizsga vizsgatevékenysége és az eredményesség feltétele

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés szakmai követelménymoduljainak** |
| 5.2.2. | **azonosítója** | **megnevezése** | **a modulzáró vizsga vizsgatevékenysége** |
| 5.2.3. | 10348-12 | Magán-biztonságvédelmi alapfeladatok | írásbeli, gyakorlati |
| 5.2.4. | 10349-12 | Vagyonvédelmi biztonságszervezési feladatok | szóbeli |
| 5.2.5. | 10350-12 | Biztonságszervező alapfeladatai | szóbeli, gyakorlati |
| 5.2.6. | 10351-12 | Biztonságszervező szakfeladatai | szóbeli, gyakorlati |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

5.3. A komplex szakmai vizsga vizsgatevékenységei és vizsgafeladatai

5.3.1. Gyakorlati vizsgatevékenység

A) Vizsgafeladat megnevezése: Záró dolgozat bemutatása

A vizsgafeladat ismertetése: A záró dolgozat tárgya a szakmai irányultságnak megfelelő komplex feladat kidolgozása ötoldalnyi terjedelemben (a címlapon kívül). A záró dolgozatot csak a képző intézmény által jóváhagyott témában lehet benyújtani.

A záró dolgozatnak tükröznie kell a választott probléma (kiinduló rendszer) összefüggéseit, kapcsolódásait. Lehetőleg teljes képet kell adnia a választott témáról, de terjedelménél fogva nem kell minden részletet tartalmaznia. A kidolgozást olyan mélységig kell elkészíteni, hogy az bemutassa a kitűzött feladat megoldását.

A vizsgafeladat időtartama: 0 perc (A komplex szakmai vizsga megkezdése előtt elkészített és értékelt)

A vizsgafeladat értékelési súlyaránya: 30%

B) Vizsgafeladat megnevezése: Biztonságszervező szakfeladatok

A gyakorlati vizsgán a jelölt egy összetett írásbeli feladatot old meg biztonságszervező szakfeladatok témakörben: rendészet-vagyonvédelem, munkavédelem, tűzvédelem, környezetvédelem, katasztrófavédelem, illetve üzemeltetés, az általa megismert szakanyagok felhasználásával.

A vizsgafeladat időtartama: 240 perc

A vizsgafeladat értékelési súlyaránya: 40%

5.3.2. Központi írásbeli vizsgatevékenység

A vizsgafeladat megnevezése: –

A vizsgafeladat ismertetése: –

A vizsgafeladat időtartama: –

A vizsgafeladat értékelési súlyaránya: –

5.3.3. Szóbeli vizsgatevékenység

A) A vizsgafeladat megnevezése: A záró dolgozat bemutatása

A vizsgázó a záró dolgozatát bemutatja

A vizsgafeladat időtartama: 10 perc

A vizsgafeladat értékelési súlyaránya: 10%

B) A vizsgafeladat megnevezése: Biztonságszervező szakfeladatok

A szóbeli központilag összeállított vizsga kérdései az összes modul követelményeire vonatkoznak.

A vizsgafeladat időtartama: 30 perc (felkészülési idő: 20 perc, válaszadási 10 perc)

A vizsgafeladat értékelési súlyaránya: 20%

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

Az 5.3.1. A) vizsgafeladat érdemi előkészítéseként a képző intézmény a záró dolgozatot a komplex szakmai vizsgát megelőzően legalább 25 nappal a vizsgabizottság elnökének, legalább 10 nappal a vizsgabizottság további tagjainak a rendelkezésére kell bocsátania - az előzetes formai és szakmai bírálattal együtt.

Az 5.3.1. B) feladat végrehajtása során saját jegyzeteit és a vonatkozó kézikönyveket (szabályzatokat, nemzeti szabványokat) használhatja a vizsgázó.

Az 5.3.1. B) gyakorlati, de írásban teljesítendő vizsgafeladat teljesítését önálló vizsganapon kell megszervezni.

A szakképesítéssel kapcsolatos előírások az állami szakképzési és felnőttképzési szerv weblapján érhetők el.

5.5. A szakmai vizsga értékelésének a szakmai vizsgaszabályzattól eltérő szempontjai: -

***6. Eszköz és felszerelési jegyzék***

|  |  |
| --- | --- |
|  | A |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Támadás-elhárítás eszközei |
| 6.3. | Számítógép szoftverekkel |
| 6.4. | Szkenner |
| 6.5. | Nyomtató |
| 6.6. | CD-jogtár, OTSZ |
| 6.7. | Internet hozzáférés |
| 6.8. | Speciális egyéni felszerelés és kiegészítői |
| 6.9. | Iroda felszerelés |
| 6.10. | Telefon, fax |

***7. Egyebek***

7.1. Validáció: Kizárólag a modulzáró vizsgák alóli felmentést biztosítják

7.1.1. A 0701-06 számú Biztonságszervező alapfeladatok követelménymodul sikeres teljesítése egyenértékű a 10350-12 számú Biztonságszervező alapfeladatok követelménymodullal.

7.1.2. A 0713-06 számú Biztonságszervező szakfeladatok követelménymodul sikeres teljesítése egyenértékű a 10351-12 számú Biztonságszervező szakfeladatok követelménymodullal.

7.2. A szakmai és vizsgakövetelményben szereplő képzések tekintetében a szakmai kamarai jogkör gyakorlására, valamint a szakmai vizsgabizottságban való részvételre kijelölt szervezet:

|  |  |  |  |
| --- | --- | --- | --- |
|  | A | B | C |
| 7.2.1. | **azonosító száma** | **A szakképesítés megnevezése** | **A szakképesítés ágazat/szakmairány szerint illetékes szakmai kamarai jogkört gyakorló szerv, szervezet** |
| 7.2.2. | 52 861 01 | Biztonságszervező | Személy-, Vagyonvédelmi ésMagánnyomozói Szakmai Kamara |